  Виталий Пронин Вожвылъяськонэ 17 команда пыриськиз. Кылем пятницае иворчиос лэчыт синмо луэмзэс эскеризы: ыбылӥськизы но дартсэн шудӥзы.Вожвылъяськонэ 17 команда пыриськиз. Паймытӥзы Печатья но ивор вӧлмытонъя агентствоын ужасьёс. Та вожвылъяськонэ соос 2 команда люканы быгатӥллям. Пусйыны кулэ, кылем арын призёръёс ваньзы сямен туэ но вормонзэс утьыны багатӥзы. Ыбылӥськонын котькинлэсь трос очко люказы Кизнерысь «Новая жизнь», Гракысь «Сельская новь» но Вавожысь «Авангард» газетъёсын ужасьёс. Дартс шудонын нокинлы ӧз сётске Вавожысь «Авангард», Пичи Пургаысь «Маяк» но Гракысь «Сельская новь» газетъёсысь командаос. «Удмурт дунне» газет сярысь ке верано, ми та рад шораз кылим. Дартс шудонын 9-тӥ луимы, нош ыбылӥськонын 3 команда, одӥг мында - 117 - очко  люкаса, 5-тӥ-7-тӥ интыосты люкиз.Журналистъёс пӧлын ӵошатсконъёс 3-тӥ арзэ ортчо ни.  Теги: удмуртдунне  